Shalom ja tere õhtust! Olen Ma'ayan Hessen.
Eetris on TV7 lisraeli Uudised Jeruusalemmast. Põhiteemad -
Tihenevate tulistamisrünnakute tõttu IDF sõdurite vastu Gaza-Iisraeli piiril
vastas Iisrael rünnakutega Hamasi positsioonide pihta sektoris.
Iisraeli peaminister kuulutas Jeruusalemma otsustavust
rahvuslike huvide säilitamisel
mis tahes normaliseerimislepingus Saudi Araabiaga.
Iraani Jeemeni käsilaste huthide rünnak Saudi Araabia vastu
ohustab käimasolevaid jõupingutusi kokkuleppe saavutamiseks
Jeemeni konflikti lõpetamiseks.
Iisraeli sõda terroriga ja Iraaniga seotud tegevus jätkub.
Iisraeli Kaitsejõud (IDF), julgeolekuagentuur (ISA)
ja piiripolitsei eriüksused tegid öösel põhjalikke terrorismivastaseid reide
Läänekaldal, Juudas, Samaarias ja Jordani orus.
Töö käigus vahistati eile 14 terroriagenti
ja see nädal on neid kokku vahistatud 31.
ISA andis loa avalikustada, et hoiti ära Iraani katse
aidata kaasa terroritegevusele Iisraelis.
Avalduse järgi kinnitas ISA, et vahistati viis kahtlustatavat,
sh kolm palestiinlast ja kaks Iisraeli kodanikku.
ISA juurdluse järgi said vahistatud oma juhised Jordaania elanikult,
kes tegutses Iraani sõjaväeametnike käsul.
Kõigile viiele agendile esitati süüdistus
tõsistes julgeolekukuritegudes.
ISA rõhutas, et afäär näitab taas Iraani tihenevaid jõupingutusi
kõigutada Iisraeli julgeolekulist, poliitilist ja avalikku stabiilsust
Iisraeli ja Palestiina elanike värbamisega julgeolekukuritegudeks.
ISA rõhutas visa otsustavust tuvastada ja nurjata iga tegevus,
mis ohustab Iisraeli riigi ja kodanike turvalisust,
ning paljastada ja rünnata Iraani katseid
Iisraelis terroritegevust realiseerida.
Iisraeli lõunapiiril Hamasi valitsetava Gazaga tiheneb vägivald.
Kümned palestiinlastest terroriagendid loobivad isetehtud lõhkekehi
ja Molotovi kokteile IDF vägede pihta, kes valvavad piiritaral.
Täheldatud on murettekitavat kasvu tulistamisrünnakutes
IDF sõdurite vastu. Õnneks ei saanud iisraellaste seas keegi viga.
Vasturünnakus Hamasi heidutamiseks olukorra halvendamisest
sihtisid IDF helikopterid, droonid ja tankid palestiinlaste enklaavis
mitmeid Hamasi armeeposte.
Tasub märkida, et kuigi Gaza islamirühmitused
suurendavad Iisraeli-vastast vägivalda,
käivad kõnelused olukorra leevendamiseks.
Hamasiga kaudseid kõnelusi pidavad Iisraeli julgeolekuametnikud
olevat optimistlikud uue kokkuleppe suhtes
vaikuse taastamiseks ja palestiina töötajate lubamiseks Iisraeli.
Jeruusalemmas nimetas peaminister Benjamin Netanyahu
iganädalasel kabinetiistungil
oma reisi ÜRO Peaassambleele eelmine nädal väga edukaks.
Loetledes erinevaid kohtumisi maailma juhtidega, toonitas ta,
et kohtumine president Joe Bideniga
sümboliseerib Jeruusalemma ja Washingtoni lähedasi suhteid.
Mul oli väga tähtis kohtumine president Bideniga,
kus keskendusime peamiselt rahuringi laiendamisele.
Vestlus pidi toimuma piiratud kujul mõne minuti
ja seejärel laiemal kujul.
Eraviisiline vestlus kestis aga tunni.
Väga hea, sõbralik vestlus kahe inimese vahel,
kes on tundud teineteist aastaid ja fookus oli muidugi
rahuringi laiendamisel lepingu suunas Saudi Araabiaga.
Netanyahu rõhutas ka paranevaid suhteid Saudi Araabiaga,
mis muutuvad üha avalikumaks.
Kuigi üldised tundmused näitavad selgelt
läheneva normaliseerimislepingu võimalusi, osutas Iisraeli peaminister,
et sisuline progress Iisraeli regionaalses integratsioonis
ei toimunud üleöö.
See ei juhtunud iseenesest.
See juhtus, kuna pidime aastaid võitlema, et muuta arusaamu
ja veenma esmalt paljusid meist ja seejärel oma sõpru, eesotsas USAga,
et mööduda Palestiina vetost,
mille väitel ei saa me siseneda araabiamaailma,
kui ei alistu palestiinlaste diktaatidele
ega sõlmi rahulepingut palestiinlastega.
Mõistate kõik, millise rahu saaksime - ei mingit rahu.
Teiseks pidime tõestama oma otsustavust ja tugevust
vastuseisus Iraani tuumarelvastumise ja regionaalse agressiooni suhtes.
Kolmandaks pidime muutma oma majanduse vabaks, atraktiivseks
ja tehnoloogiliseks majanduseks.
Need kolm asja viisid Aabrahami lepingute murranguni,
mille saavutasime kolme aasta eest nelja araabiamaaga
ning see lõi ka aluse ja sillutas tee edasisele,
mille kallal praegu töötame.
Netanyahu kordas ka Jeruusalemma pühendumust
rahu suhtes Saudi Araabiaga,
ja samas Iisraeli rahvuslike huvide kaitsmisele.
Tahan teha selgeks,
et oleme pühendunud tegutsema rahuringi laiendamiseks,
tooma rahu Saudi Araabiaga
ja teeme seda, valvates karmilt Iisraeli riigi oluliste huvide üle,
millest peamine on julgeolek.
Washingtonis aga kinnitas USA Välisministeeriumi esindaja
Matthew Miller, et palestiinlased jäävad oluliseks osaks
Iisraeli regionaalses integratsioonis,
korrates Saudi kuningriigi vastavat avaldust.
Pärast Saudi Palestiina suursaadiku ja Jeruusalemma peakonsuli
Nayef al-Sudairi eilset visiiti Ramallah'sse,
kiitis Bideni valitsus Riyadhi tihenevat suhtlust
Palestiina omavalitsusega (PO).
Kiidame tihenenud suhtlust Saudi Araabia ja PO vahel.
Peame seda kasulikuks. Kiidame alati tihedamat suhtlust regioonis.
Ütleksin normaliseerimise suhtes, et oleme selle kallal töötanud.
Välisminister on selle kallal rohkesti aega veetnud,
nagu ka president. Ta rääkis sellest
peaminister Netanyahuga eelmine nädal New Yorgis.
Oleme kuulnud oma suhtluses palestiinlastega
ja oleme selle edastanud oma Iisraeli kolleegidele,
et mis tahes lõplik leping
peab sisaldama olulist Palestiina komponenti.
Saudi Araabia valitsus on selle avalikult selgeks teinud
ja ka meile eraviisiliselt.
Välisministeeriumi esindaja edastas ka Washingtoni hukkamõistu
Iraani Jeemeni käsilaste huthide provotseerimata rünnaku suhtes
Saudi Araabia vastu,
kus hukkus kaks Bahreini sõjaväelast ja haavata sai teisigi.
Mõistame jõulisel hukka 25. septembri rünnaku huthi elementide poolt
Saudi-Jeemeni piiril, mis tappis kaks Bahreini sõjaväelast
ja haavas mitmeid teisi. Provotseerimata rünnak
ohustab pikimat vaikusperioodi pärast Jeemeni sõja algust.
USA valitsusametnikud on olnud ühenduses oma Bahreini kolleegidega
alates rünnaku uudise saabumisest.
Seisame Bahreini kuningriigiga, kes on USA kauane strateegiline partner,
ja avaldame kaastunnet ohvrite peredele
ja Bahreini ja Saudi Araabia valitsustele ja rahvastele.
Soovime provotseerimata ja vastuvõetamatus rünnakus
vigastatuile kiiret paranemist ja teenistusse naasmist.
Iraani käsilase rünnak tähendab olulist eskalatsiooni
pärast aasta kestnud suhtelist vaikust Jeemenis,
kus käivad rahujõupingutused näisid hoogu koguvat.
Saudi ja huthi ametnikud pidasid järjekordse kõnelusteraundi
võimaliku kokkuleppe suhtes konflikti lõpetamiseks.
Nagu raporteerisime,
korraldasid huthid enne seda armeeparaadi
ja edastasid jultunud ähvardusi Saudi Araabia, Iisraeli ja USA suunas.
Jumal on suur! Surm Ameerikale! Surm Iisraelile!
Needus juutidele! Võit islamile!
On mitu sõnumit. Tähtsaim neist on see,
et saudide juhitud vaenlase koalitsioon
peab ära kasutama Omaani jõupingutusi
ja jõudma kokkuleppele humanitaarteemadel
ja saavutama põhjaliku poliitilise lahenduse.
See on võimalus eelkõige Saudi Araabiale
ja teistele Pärsia lahe riikidele.
Kui nad ei jõua kokkuleppele, siis meie sõnum siin paraadil on selge.
Tasub märkida, et pärast huthide sõjaväeparaadi,
kus demonstreeriti suurel hulgal erinevat Iraani relvastust,
korraldas Iraan oma paraadi, et tähistada "püha kaitsenädalat".
Paraadil esinenud Iraani president Ibrahim Raisi kuulutas uhkeldavalt,
et Iraani sõjaline võimsus saavutab regionaalse stabiilsuse,
samal ajal kui Lääne kohalolu regioonis on destabiliseeriv.
Lisaks kuulutas ta välisjõudude nurjunud kaitseid
Islamivabariigi isoleerimiseks.
Ignoreerides Iraani käsilaste ulatuslikku tegevust regioonis,
väitis president Raisi eksitavalt,
et Iraan ei osale üheski sõjas ega regiooni domineerimises.
Vaenlase projekt Islamivabariigi isoleerimiseks on nurjunud.
Nende kohalolu on suurim probleem meie regioonis,
kuid meie relvajõudude kohalolu on rahustav.
Täna pole Iraani doktriinis ei sõda ega teiste üle domineerimist,
kuid sõjalise valmisoleku säilitamine kaitse eesmärgil
stabiilseks julgeolekuks ja heidutuseks
on konkreetne ja praktiline poliitika.
Aitäh, et vaatasite TV7 Iisraeli Uudiseid!
Kui meie töö teid õnnistab
ja soovite aidata TV7 Iisraeli saateid eetris hoida,
kaaluge palun annetuse tegemist.
Seda saab teha meie veebilehel www.tv7israelnews.com
Palvetage jätkuvalt rahu Jeruusalemmale.
Olen Ma'ayan Hessen. Head õhtut! Homseni!
Tõlge: Monika Jaaguri